Les millores en l'enllumenat reforcen la seguretat viària en l'avinguda de les Corts Valencianes de l'Eliana
23 de maig de 2016

L'avinguda de les Corts Valencianes, una de les principals artèries del municipi de l'Eliana, compta a partir d'ara amb una il·luminació específica i independent de la resta de la via en els passos de vianants. L'Ajuntament ha anat, al llarg dels anys, adoptant mesures encaminades a incrementar la seguretat per als vianants en aquesta via. Així, els passos de vianants són al seu torn bandes reductores de velocitat i es troben senyalitzades amb panells lluminosos. També existeix senyalització de limitació de velocitat i que recorda la presència de trànsit per als vianants.

A causa del desenvolupament de l'arbrat existent en l'avinguda i de l'altura dels fanals ja existents, de 12 metres, algunes zones dels passos de vianants quedaven en ombra durant les hores nocturnes. Amb aquesta actuació, consistent en la instal·lació d'un fanal de 6 metres d'altura en cada pas de vianants, un total de 9, els conductors dels vehicles podran veure a les persones que creuen la calçada sense cap dificultat. A més, la lluminària emprada, de tecnologia led i de 100 watts de potència, posseeix una òptica especial que concentra la llum sobre el pas de vianants amb una temperatura de color diferent a la resta de l'enllumenat per a major ressalt.

La inversió d'aquesta actuació, que ja està en funcionament, ha sigut de 17.614,22 euros procedents de la Diputació de València.